Θεσσαλονίκη 2-10-2018

Αριθμ. Πρωτ.:1

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ**

**ΥΠΟΨΗΦΙΩΝ ΜΕΤΑΠΤΥΧΙΑΚΩΝ ΦΟΙΤΗΤΩΝ**

 Το Τμήμα Ιατρικής του Α.Π.Θ. καλεί τους ενδιαφερόμενους να υποβάλλουν αιτήσεις για εισαγωγή στο Πρόγραμμα Μεταπτυχιακών Σπουδών **«Εξειδίκευση στη νοσηλευτική των Μονάδων Εντατικής Θεραπείας»**, που αρχίζει τον Νοέμβριο 2018 (ακαδ. έτος 2018-2019).

 Ο κύκλος του Προγράμματος Μεταπτυχιακών Σπουδών (ΠΜΣ) για το Δίπλωμα Ειδίκευσης διαρκεί 2 εξάμηνα αποτελεσματικής παρακολούθησης και οδηγεί, μετά την επιτυχή εκπόνηση διπλωματικής εργασίας στο γ΄ εξάμηνο, σε Μεταπτυχιακό Δίπλωμα Ειδίκευσης στην «**Εξειδίκευση στη νοσηλευτική των Μονάδων Εντατικής Θεραπείας**»*.* Τα μαθήματα γίνονται πρωινές ώρες κάθε 2ου Σαββάτου. Η πρακτική άσκηση, όπως και η ερευνητική εργασία του γ΄ εξαμήνου γίνονται μετά από συνεννόηση, σε ώρες εργασίας των Μονάδων.

 Για το ακαδημαϊκό έτος 2018-2019 προκηρύσσονται 30 θέσεις.

 Δικαίωμα αίτησης για συμμετοχή έχουν Πτυχιούχοι Νοσηλευτικής Α.Ε.Ι. και Τ.Ε.Ι. ιδρυμάτων της ημεδαπής (ή του εξωτερικού με αναγνώριση ισοτιμίας και αντιστοιχίας βαθμολογίας από το Δ.Ο.Α.Τ.Α.Π.) καθώς και τελειόφοιτοι φοιτητές, οι οποίοι θα έχουν περατώσει επιτυχώς τις προπτυχιακές τους σπουδές πριν από τη λήξη των εγγραφών και θα πληρούν όλες τις προϋποθέσεις εισαγωγής στο ΠΜΣ

 Η επιλογή των σπουδαστών, μεταξύ των υποψηφίων που πληρούν τις προϋποθέσεις, θα γίνει με βάση τα κριτήρια που αναφέρονται στον εσωτερικό κανονισμό του ΠΜΣ και περιλαμβάνουν:

1. Βαθμό Πτυχίου/Διπλώματος
2. Επαρκή γνώση της αγγλικής γλώσσας, κατά ελάχιστο επίπεδο Β2
3. Γνώση δεύτερης, ή και άλλης ξένης γλώσσας.
4. Επαγγελματική Εμπειρία (διάρκεια και είδος)
5. Ερευνητική Εμπειρία
6. Συστατικές επιστολές.
7. Συνέντευξη από αρμόδια Επιτροπή.

**Ο τρόπος αξιολόγησης (μοριοδότηση) των ανωτέρω κριτηρίων** ανήκει στην αρμοδιότητα της Συνέλευσης του Τμήματος Ιατρικής και περιγράφεται στον εσωτερικό κανονισμό του ΠΜΣ.

Οι αιτήσεις υποβάλλονται στη Γραμματεία του ΠΜΣΙσε **ηλεκτρονική μορφή** από **Παρασκευή 5 Οκτωβρίου έως και Παρασκευή 19 Οκτωβρίου 2018.**

 Για περισσότερες πληροφορίες απευθυνθείτε στη Γραμματεία του Π.Μ.Σ. atsakon@auth.gr

Ο Πρόεδρος του Τμήματος

Αστέριος Καραγιάννης

Καθηγητής Παθολογίας